Det er tredje gang, at Bjarne Als pynter op på Voergaard Slot. I år sker er temaet for julemarkedet på slottet "Greve Overbech-Clausens eventyrlige rejse fra Bordeaux og Paris til Voergaard Slot". - VI har blandt andet få lavet malteserkors, fordi han var greve af malteserordenen, og vi har fået lavet fulge og små tønder. Det er altsammen lavet af hans originale vinetiketter, siger Bjarne Als. Bjarne Als er erfaren ud i kunsten at pynte op til jul. Han står blandt andet for at pynte op til arrangementer i kongehuset. - Vi er begyndt at sætte lys på juletræet. Det er det, som er det allerførste, fortæller Bjarne Als, mens han viser rundt mellem alle de mange kasser og kufferter med julepynt, som han har med fra København til Voergaard Slot. Julemarkedet åbner fredag kl. 12.00, og først onsdag aften begyndte Bjarne Als og hans folk med at pynte op. - Vi har rigtig tralvt, men vi arbejder bedst under pres. Vi arbejder bedst, når der er kort tid til, for så skal det gå stærkt, og så har vi ikke tid til at lave fejl, lyder det fra blomsterdekoratøren. Det er 15. gang, at der er julemarked på Voergaard Slot. Julemarkedet holdes de næste to weekender, og her forventes op mod 15.000 gæster at kigge indenfor.

Referat:
Den kendte blomsterdekoratør Bjarne Als fra Bering House of Flower er rykket ind på Voergaard Slot sammen med sin stab. De har ansvaret for at pynte slottet op til årets julemarked, som åbner fredag. 